CELEX: 62012TN0127
Language: el
Date: 2012-03-22 00:00:00
Title: Υπόθεση T-127/12: Προσφυγή της 22ας Μαρτίου 2012 — Free κατά ΓΕΕΑ — Noble Gaming (FREEVOLUTION TM)

9.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/23
            
         Προσφυγή της 22ας Μαρτίου 2012 — Free κατά ΓΕΕΑ — Noble Gaming (FREEVOLUTION TM)
   (Υπόθεση T-127/12)
   2012/C 165/40
   Γλώσσα του δικογράφου της προσφυγής: η γαλλική
   
      Διάδικοι
   
   
      Προσφεύγουσα: Free (Παρίσι, Γαλλία) (εκπρόσωπος: Y. Coursin, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Noble Gaming Ltd (Πράγα, Τσεχία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 13ης Δεκεμβρίου 2011, στην υπόθεση R 2326/2010-2·
            
         
               —
            
            
               να κρίνει ότι τα προβληθέντα προγενέστερα σήματα και ειδικότερα το γαλλικό λεκτικό σήμα FREE αριθ. 1734391 είναι παρόμοια με το αμφισβητούμενο σήμα «FREEVOLUTION TM», υπό την έννοια του άρθρου 8, παράγραφος 1, στοιχείο β' και a fortiori υπό την έννοια του άρθρου 8, παράγραφος 5, του κανονισμού 207/2009·
            
         
               —
            
            
               να κρίνει ότι η αίτηση καταχωρίσεως του αμφισβητούμενου σήματος πρέπει να απορριφθεί, βάσει του άρθρου 8, παράγραφος 1, στοιχείο β' και a fortiori βάσει του άρθρου 8, παράγραφος 5, του κανονισμού 207/2009· και
            
         
               —
            
            
               να καταδικάσει την αντίδικο ενώπιον του τμήματος προσφυγών στην καταβολή των εξόδων της διαδικασίας, τόσο ενώπιον του Γενικού Δικαστηρίου όσο και ενώπιον του ΓΕΕΑ.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών.
   
      Σήμα προς καταχώριση: Το εικονιστικό σήμα που περιέχει το λεκτικό στοιχείο «FREEVOLUTION TM», για προϊόντα και υπηρεσίες των κλάσεων 9, 41 και 42 — Αίτηση καταχωρίσεως κοινοτικού σήματος αριθ. 8206443
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Το καταχωρισμένο υπ’ αριθ. 99785839 γαλλικό εικονιστικό σήμα «free LA LIBERTÉ N’A PAS DE PRIX», για προϊόντα και υπηρεσίες των κλάσεων 9 και 38· το καταχωρισμένο υπ’ αριθ. 1734391 γαλλικό λεκτικό σήμα «FREE»· το καταχωρισμένο υπ’ αριθ. 73536224 γαλλικό λεκτικό σήμα «FREE MOBILE», για προϊόντα της κλάσεως 9· η εταιρική επωνυμία «FREE», που χρησιμοποιείται στις συναλλαγές στη Γαλλία· το όνομα τομέα «FREE.FR» που χρησιμοποιείται στις συναλλαγές.
   
      Απόφαση του τμήματος ανακοπών: Απόρριψη της ανακοπής στο σύνολό της.
   
      Απόφαση του τμήματος προσφυγών: Απόρριψη της προσφυγής.
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', και του άρθρου 8, παράγραφος 5, του κανονισμού 207/2009, καθόσον πρέπει να γίνει διάκριση κατά την εκτίμηση της ομοιότητας των σημείων υπό την έννοια εκάστου των άρθρων αυτών, παράβαση του άρθρου 8, παράγραφος 1, στοιχείο β', του κανονισμού 207/2009, καθόσον υφίσταται όντως κίνδυνος συγχύσεως μεταξύ των συγκρουομένων σημάτων, και παράβαση του άρθρου 8, παράγραφος 5, του κανονισμού 207/2009, καθόσον υφίσταται σύνδεσμος μεταξύ των σημάτων «FREE» και «FREEVOLUTION TM», οπότε η ύπαρξη του αμφισβητούμενου σήματος συνεπάγεται προσβολή του χαίροντος φήμη σήματος «FREE».